**Milena Angelova – elämäkertatietoja (huhtikuu 2018)**

Milena Angelova on vuodesta 2002 ollut Bulgarian teollisuuspääomajärjestön (BICA) pääsihteeri. Hän on budjettiasioista vastaava Euroopan talous- ja sosiaalikomitean (ETSK) varapuheenjohtaja toimikaudella 2018–2020. Hän on ollut ETSK:n jäsen vuodesta 2007, työnantajat-ryhmän varapuheenjohtaja vuodesta 2010 ja budjettiryhmän jäsen vuodesta 2013. Hän on ollut Julkisten työnantajien ja julkisten yritysten eurooppalaisen keskuksen (CEEP) varatoimitusjohtaja vuodesta 2011.

ETSK:n jäsenenä Angelova osallistuu aktiivisesti elinkeinoelämän intressien edustamiseen esimerkiksi sellaisissa tärkeissä kysymyksissä kuin pk-yrityksiin liittyvät toimintapolitiikat, yritysten hallinnointi- ja ohjausjärjestelmät, pääomamarkkinaunioni, yleishyödyllisten palvelujen edistäminen, byrokratian vähentäminen, liiketoimintaympäristön parantaminen, harmaan talouden torjunta, työn tulevaisuus sekä ammattitaidon tarjonnan ja kysynnän kohtaamattomuus.

Milena Angelova on ollut Bulgarian talous- ja sosiaalineuvoston jäsen vuodesta 2006, ja hänet tunnetaan aktiivisesta osallistumisesta päätöksentekoprosesseihin Bulgariassa liiketoimintaympäristön parantamiseen liittyvillä aloilla. Hänellä on laajaa asiantuntemusta sellaisilla aihealueilla kuin yritysten hallinnointi- ja ohjausjärjestelmät, yrityksen yhteiskuntavastuu, lainsäädännön parantaminen, pk-yritysten ja yrittäjyyden edistäminen, EU:n varojen hallinnointi, ammattitaidon tarjonnan ja kysynnän kohtaamattomuus sekä pätevän työvoiman puute.

Ennen siirtymistään BICA:an Milena Angelova oli hankkinut kymmenvuotisen vankan ammattikokemuksen yritysmaailmasta ja työskennellyt esim. Italcementi-konsernissa ja matkailualalla. Hän on Bulgarian tiedeakatemian taloustieteen laitoksen vanhempi tutkija ja on lisäksi toiminut luennoitsijana Varnan kauppakorkeakoulussa. Hän on laatinut yli 45 tieteellistä julkaisua markkinoinnin ja yritysten hallinnointi- ja ohjausjärjestelmien aloilta.